Bebrenes pagasts

Bebrenes pagasts ir viena no Augšdaugavas novada administratīvajām teritorijām tā ziemeļos. Robežojas ar sava novada Dvietes, Pilskalnes, Eglaines un Prodes pagastiem, kā arī Jēkabpils novada Rubenes pagastu.

 Daba 
 Reljefa formas
Apšukolns, Bružuka kalns, Diņģeļkolns, Raganu kalns, Sudrabkalns

 Hidrogrāfija 
 Ūdensteces 
Akmiņupe, Bērzupīte, Biķernieku upe, Dviete, Dzirnavu upīte, Ilzupīte, Jermulišku upe, Kairova upīte, Lašupīte, Līčupīte, Patstaune, Pīkstulīte, Prūde, Soma upīte, Stroda upīte, Viesīte, Žogeru upīte.

 Ūdenstilpes 
Cabišku ezers, Diņģeļkolna ezers, Dzeņuška, Dziļais ezers, Glušika ezers, Ilzines ezers, Kamiņčas ezers, Līkuma ezers, Rupsītis.

 Purvi
Aizpūre, Sūnākļa pūrs

 Dabas aizsardzība 
Bebrenes pagastā atrodas daļa no dabas parka Dvietes paliene.

 Vēsture 
Bebrenes pagasts izveidots 1864. gadā, apvienojot Bebrenes, Kaldabruņas un Kaminčas muižu pagastus. Vēlāk pievienots Ilzu muižas pagasts. 
1920. gada zemes reformas gaitā Bebrenes muiža (Bewern) ar Julianovas, Akmeņu un Jauno pusmuižu tika sadalīta 111 vienībās 1843 ha kopplatībā, Kaldabruņas muiža (Kaltenbrunn) ar Alksnas pusmuižu sadalīta 80 vienībās 1552 ha kopplatībā, Kamiņčānu muiža 25 vienībās 481 ha, Kaldabruņas mācītājmuiža 25 vienībās 481 ha, bet Danenfeldes muiža (Dannenfeld, Danpelte) muiža sadalīta 5 vienībās 132 ha platībā.

1935. gadā Ilūkstes apriņķa Bebrenes pagasta platība bija 158,9 km² un tajā dzīvoja 3481 iedzīvotājs. 1945. gadā pagastā izveidoja Bebrenes, Ilzes un Kaldabruņas ciema padomes, bet pagastu 1949. gadā likvidēja. Bebrenes ciems (vēlāk pagasts) ietilpis Ilūkstes (1949-1962) un Daugavpils (1962-2009) rajonos. 1959. gadā Bebrenes ciema kolhoza «Līga» teritoriju pievienoja Dvietes ciemam. Bebrenes ciemam 1961. gadā pievienoja Dvietes ciema kolhoza «Gaisma» teritorijas, 1963. gadā - daļu likvidētā Prodes ciema teritorijas. 1990. gadā ciemu reorganizēja par pagastu. 2003. gadā Bebrenes pagasts iekļāvās Ilūkstes novadā. 2021. gada administratīvi teritoriālās reformas rezultātā Ilūkstes novads tika iekļauts jaunajā Augšaugavas novadā.

Kultūras pieminekļi
Bebrenes katoļu baznīcas altāri
Bebrenes senkapi
Čamaņu kapu kapliča
Dagu senkapi
Ezeru senkapi (Franču kapi)
Ilzes pilskalns
Valaiņu pilskalns
Valaiņu apmetne un dobumakmens
Grāfu Zībergu - Plāteru dzimtas kapliča

 Iedzīvotāji 
 Iedzīvotāju skaita izmaiņas 
Esošajās robežās, pēc CSP datiem.OSP

 Apdzīvotās vietas 
Lielākās apdzīvotās vietas ir Bebrene (pagasta centrs), Ilze, Ilzmuiža, Diņģeļkalns.

 Ievērojamas personības 
 Eduards Kusiņš (1889—1983), Sarkanās armijas virsnieks, pulkvedis.

 Saimniecība 
 Transports 

 Izglītība un kultūra 

 Attēlu galerija 

 Atsauces 

 Ārējās saites 

 Bebrenes pagasta mājaslapa

Kategorija:Sēlija
Kategorija:Augšdaugavas novada pagasti